text: Så er det første æg klækket
  07 juni 2014 kl. 09.27
  Det første æg er nu udruget i storkereden i Smedager i Sønderjylland. En lille ny stork er kommet til verden.
  Det var Mogens Lange Petersen fra Storkene.dk, der på det opsatte webkamera så, at det ene æg nu var blevet til en lille dunet storkeunge.
  De næste par dage vil de fire øvrige æg klække, og det hele kan følges live fra storkereden på Storkene.dk?s webkamera.
  - Vejret her på denne dag, hvor det første æg er klækket, er helt fantastisk og står i skærende kontrast til vejret i går, hvor der faldt 41mm regn i Smedager, siger Mogens Lange Petersen fra Storkene.dk.
  - Vejret må meget gerne forsætte på samme måde, så vi undgår den storkeungedød, man har oplevet i Tyskland i den forgangne uge, hvor mange storkeunger er omkommet i dårligt vejr. Derfor sender vi nu en meget venlig - og bestemt - bøn afsted til vejrguderne. Vi orker nemlig ikke en gentagelse af 2013 situationen, hvor begge danske storkekuld omkom på grund af ekstremt dårligt vejr, siger Mogens Lange Petersen.
  Se og hør, hvor begejstret Mogens Lange Petersen blev, da han opdagede, er der var kommet en unge i reden:
  
  